Asunto oli viehättävä ullakkohuoneisto, jossa oli kaikki tarvittavat perustarvikkeet. Kuumalla ilmalla ilmastointi oli todella plussaa! Pier Giuseppe oli avulias isäntä ja antoi meidän kirjautua sisään jo reilusti etuajassa. Matkustimme kahden pikkulapsen (1 ja 2 vuotta) kanssa, asunto sopi siihen hyvin ja oli turvallinen. Kannattaa tosin huomioida, että asunto on ullakkohuoneisto vanhassa talossa ilman hissiä, joten välillä lasten ja laukkujen kantaminen otti voimille. Pidimme myös naapurustosta, lähistöltä löytyy kivoja ravintoloita ja kauppa.